Vispārējās tiesas (pirmā palāta) 2025. gada 10. septembra spriedums – Pumpyanskiy/Padome
(lieta T‑541/24)
Kopējā ārpolitika un drošības politika – Ierobežojoši pasākumi saistībā ar darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība – Līdzekļu iesaldēšana – To personu, vienību un struktūru saraksts, kam piemēro līdzekļu un saimniecisko resursu iesaldēšana – Prasītāja uzvārda saglabāšana sarakstā – Lēmuma 2014/145/KĀDP 2. panta 1. punkta f) un g) apakšpunkts – Regulas (ES) Nr. 269/2014 3. panta 1. punkta f) un g) apakšpunkts – Kļūda vērtējumā
1.      Eiropas Savienība – Iestāžu aktu tiesiskuma pārbaude tiesā – Ierobežojoši pasākumi saistībā ar situāciju Ukrainā – Pārbaudes apjoms – Pierādījums par pasākuma pamatotību – Savienības kompetentās iestādes pienākums apstrīdēšanas gadījumā pierādīt to motīvu pamatotību, kas izvirzīti pret attiecīgajām personām vai vienībām – Iekļaušana sarakstos, pamatojoties uz precīzu, konkrētu un saskaņotu norāžu kopumu – Neesība – Kļūda vērtējumā
(Eiropas Savienības Pamattiesību hartas 47. pants; Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2015/2456 un (KĀDP) 2015/528, pielikums; Padomes Regulas Nr. 269/2014, 2024/2455 un 2025/527)
(skat. 38.–40., 88.–97., 105.–110., 115., 116. punktu)
2.      Kopējā ārpolitika un drošības politika – Ierobežojoši pasākumi saistībā ar situāciju Ukrainā – Ierobežojošo pasākumu noteikšanas kritēriji – Ietekmīgi uzņēmēji, kas darbojas Krievijā, un viņu tuvākie ģimenes locekļi vai citas fiziskas personas, kas gūst labumu no tā – Jēdziens “ietekmīgs uzņēmējs”
(Padomes Lēmuma 2014/145/KĀDP, kurā grozījumi izdarīti ar Lēmumu (KĀDP) 2015/1094, 2. panta 1. punkta g) apakšpunkts; Padomes Regulas Nr. 269/2014 3. panta 1. punkta g) apakšpunkts un Regula 2023/1089)
(skat. 45. un 46. punktu)
3.      Kopējā ārpolitika un drošības politika – Ierobežojoši pasākumi saistībā ar situāciju Ukrainā – Ierobežojošo pasākumu noteikšanas kritēriji – Uzņēmēji, juridiskas personas, vienības vai struktūras, kas darbojas ekonomikas nozarēs, kuras rada būtiskus ieņēmumus Krievijas Federācijas valdībai, un ar to saistītās personas – Jēdziens “ietekmīgs uzņēmējs” – Kvalitatīvi vai kvantitatīvi nozīmīgas saimnieciskās darbības veikšana
(Padomes Lēmuma 2014/145/KĀDP, kurā grozījumi izdarīti ar Lēmumu (KĀDP) 2015/1094, 2. panta 1. punkta g) apakšpunkts; Padomes Regulas Nr. 269/2014 3. panta 1. punkta g) apakšpunkts un Regula 2023/1089)
(skat. 47. punktu)
4.      Eiropas Savienība – Iestāžu aktu tiesiskuma pārbaude tiesā – Ierobežojoši pasākumi saistībā ar situāciju Ukrainā – Pārbaudes apjoms – Lēmuma likumības vērtējums, pamatojoties uz lēmuma pieņemšanas brīdī pieejamo informāciju
(Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2015/2456 un (KĀDP) 2015/421, pielikums; Padomes Regulas Nr. 269/2014 I pielikums, Regulas 2024/2455 un 2025/527)
(skat. 69. un 70. punktu)
5.      Kopējā ārpolitika un drošības politika – Ierobežojoši pasākumi saistībā ar situāciju Ukrainā – Piemērošanas joma – Personas, vienības vai struktūras, kuras sniedz materiālu vai finansiālu atbalstu Krievijas valdībai vai gūst labumu no tās – Jēdziens – Personas, kas ir izdarījušas šādas darbības pagātnē, neskatoties uz to, ka nav pierādījumu par pašreizējo iesaistīšanos vai līdzdalību šādās darbībās – Izslēgšana
(Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2015/2456 un (KĀDP) 2015/528, 2. panta 1. punkta f) apakšpunkts; Padomes Regulas Nr. 2022/2014 3. panta 1. punkta f) apakšpunkts, Regulas 2024/2455 un 2025/527)
(skat. 120. un 121. punktu)
Rezolutīvā daļa
1)
Atcelt Padomes Lēmumu (KĀDP) 2024/2456 (2024. gada 12. septembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, Padomes Īstenošanas regulu (ES) 2024/2455 (2024. gada 12. septembris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, Padomes Lēmumu (KĀDP) 2025/528 (2025. gada 14. marts), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, un Padomes Īstenošanas regulu (ES) 2025/527 (2025. gada 14. marts), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, ciktāl Dmitry Alexandrovich Pumpyanskiy uzvārds saglabāts to personu, vienību un struktūru sarakstā, kam piemēro šos ierobežojošos pasākumus.
2)
Eiropas Savienības Padome sedz savus, kā arī atlīdzina D. A. Pumpyanskiy tiesāšanās izdevumus.